Қырҭтәыла анапхгара Украина атәылауаҩ аполитикатә ашьоуры зыԥшра ҟамҵакәа аҟәыҵны, Украина арҭароуп, – иануп Украина Адәныҟатәи аусқәа рминистрра аҳәамҭа аҿы.
Аҳәамҭаҿ ишану ала, Украина Адәныҟатәи аусқәа рминистрра Михеил Саакашвили иинтересқәа рыхьчара нанагӡоит.
„Украина Адәныҟатәи аусқәа рминистрра агәынамӡара аанарԥшуеит Қарҭтәи ақалақьтә аӡбарҭа аднакылаз аӡбара иазкны. Аӡбарҭаҿ иазыԥхьагәаҭамызт Михеил Саакашвили игәамбзиара аҩаӡара. Аӡбарҭа мап ацәнакит ахәышәтәразы атәылауаҩ аҳәаанырцә ишьҭразы. Қырҭтәыла анапхгара Украина атәылауаҩ аполитикатә ашьоуры зыԥшра ҟамҵакәа аҟәыҵны, Украина арҭароуп. Украина Адәныҟатәи аусқәа рминистрра Михеил Саакашвили иинтересқәа рыхьчара нанагӡоит”, – иануп Украина Адәныҟатәи аусқәа рминистрра аҳәамҭа аҿы.
Қарҭтәи ақалақьтә аӡбарҭа Қырҭтәыла ԥасатәи ахада идукатцәа рзыҳәара иақәшаҳаҭымхеит.